Máme nový blok, ktorý sa volá „Ak/Inak“. Je to podmienka, rovnako
ako blok „Ak“ z predošlých úloh. Teraz je však naspodku bloku nová časť
s názvom „Inak“. Blok „Ak/Inak“ umožňuje včele rozhodnúť sa medzi skupinami akcií.
Ak je včela pri kvete, vykoná akcie, ktoré zadáte v prvej časti „Ak… vykonaj“.
Ak tam nie je, vykoná skupinu akcií, ktoré vložíte na miesto „Inak“.
Podmienky „Ak“ umožňujú počítačom prijímať rozhodnutia.
Ľudia nastavujú pre počítač podmienky, ktoré hovoria, že ak sa počítač vyskytne
v určitej situácii, urobí jedno, inak urobí druhé. Horná časť bloku „Ak/Inak“
hovorí „ak je pri kvete“, mohla by ale ho- voriť aj iné veci, napríklad ak sa nektár
rovná 2 alebo je pred nami cesta, náš blok sa bude správať rovnako. To znamená,
že ak je výrok v hornej časti pravdivý, vykoná sa prvá skupina akcií. Ak je ale
nepravdivý, vykoná sa druhá skupina akcií.